**MOBILITY TOOL IZVJEŠĆE - PITANJA**

* **Please provide an overall state of play of your project: what are the achievements of the project at this stage? Are the initial project activities and objectives being carried out and reached so far?**

**Navedite cjelokupno stanje vašeg projekta: koje su postignuća projekta u ovoj fazi? Jesu li početne projektne aktivnosti i ciljevi provedeni i postignuti do sada?**

U proteklih 11 mjeseci (1. 10. 2017. – 31. 08. 2018.) provođenja Erasmus + projekta „Mathematica regina omnium scientiarum et – learning path to success (Matematyka królową nauk - Nauka drogą do sukcesu)“ odrađene su sve aktivnosti planirane za tu fazu provedbe projekta. Na samom početku provedbe projekta, formiran je projektni tim (ravnateljica, učitelji matematike, učitelji biologije, učitelji fizike, učitelji kemije, učitelji informatike, učitelji geografije, učitelji engleskog jezika, učitelji likovne kulture, učitelji hrvatskog jezika, stručni suradnici). Formirana je i grupa od 25 učenika šestih razreda koji će naredne 3 školske (nastavne) godine sudjelovat u projektu. S projektom su na Vijećima roditelja, učitelja i učenika upoznati svi zaposlenici i korisnici škole, a putem medija i šira javnost. Projektni tim je izvješćima za medije nastavio redovito izvještavati javnost i zaposlenike te korisnike škole o daljnjoj provedbi projekta. Projektni tim se sastajao redovito, a tema sastanaka je bilo izvješće s mobilnosti te planiranje daljnjih aktivnosti. Također se redovno sastajemo sa grupom učenika uključenih u projekt u skladu s njihovim i našim rasporedom sati. Održano je i nekoliko roditeljskim sastanaka na kojima su sudjelovali roditelji učenika uključenih u projekt pod vodstvom ravnateljice, stručne službe, užeg tima projekta i voditeljice projekta.

Za potrebe provođenja projekta i zbog transparentnosti projekta, izrađeni su vizualni materijali u obliku plakata koji su izvješeni u prostorima škole. U skladu s tim, u školskoj je knjižnici uređen projektni kutak. Osmišljen je logo projekta, za svaku državu po jedan. Na web stranici škole vidljiv je logo Erasmus+ u obliku gumba prilikom čega se otvaraju svi dokumenti sa do sada provedenim aktivnostima. Projekt je dio školskog kurikuluma pa je „učenje do uspjeha“ dio većine nastavnih predmeta. U proteklih 11 mjeseci provedene su tri mobilnosti i to u Poljsku (9. – 13. 10. 2017.), u Hrvatsku gdje je naša škola bila domaćin (23. – 27. 4. 2018.) te u Rumunjsku (6. – 10. 8. 2018.). Svaki mjesec se provode aktivnosti po planu projekta te redovno dokumentiraju i prevode na engleski jezike i šalju svim partnerima. U dogledno vrijeme očekuje nas mobilnost u Portugal za koju su već počele pripreme kroz aktivnosti koje provodimo svaki mjesec po plan i programu projekta.

Projektne aktivnosti u kojima sudjeluju učenici su rađene počevši od listopada 2017.

Aktivnost u listopadu 2017. nosi naziv „Što je to matematika?“. Prenijeli smo matematičko znanje u dvorište naše škole. Naime, učenici su imali zadatak izmjeriti duljine dužina u tlocrtu škole. Podijelili smo se u nekoliko skupina. Svaka skupina je morala jedan dio tlocrta izmjeriti i nacrtati skicu onog što su mjerili, te zapisati na dužine i njihove mjere. Nakon toga, složili svoje dijelove u jedan crtež tlocrta škole i to u mjerilu 1:500. Takav crtež su na satu tehničke kulture uredili i izveli ga na većem papiru u mjerilu 1:100 koji će, koristiti učenicima 8. razreda u izradbi makete škole (iduće godine 2018.). Svrha ovakve aktivnosti jest probuditi svijest učenicima o činjenici kako se prije mjerilo, npr. u doba starih Egipćana. Već je u davna vremena čovjeku mjerenje postalo neophodno. U vrijeme prvih razmjena robe i na početku razvoja poljoprivrede, javila se potreba za mjerenjem i razvojem jedinica kojima se može izmjeriti duljina, površina, volumen, kutovi i vrijeme. Za mjerenje dužina isprva su se upotrebljavale veličine koje nisu bile točno određene a koje su ljudi nalazili na svom tijelu ili u svojoj okolini. Za veličine se uzimao lakat, stopa, palac, vjedro, hvat ili tovar. Aktivnost za listopad, zabilježena je profesionalnom školskom multimedijskom opremom. Na temelju aktivnosti, članovi „Foto i multimedijske grupe“, snimili su kratak film. Učenici su obučavani unaprijed, kako bi bili spremi adekvatno koristiti multimedijsku opremu. Na samom početku obuke su naučili neke od bitnih stavki, poput toga da je konačni rezultat slikanja (snimanja) ovisan o četiri glavne postavke: ISO osjetljivosti, brzine zatvarača, otvora zaslona, tj. blende, dinamičkog raspona senzora (ili filma). Jedan od ciljeva ovakvog načina dokumentiranja aktivnosti „What are you Matehmatics?“ jest razvoj kreativnosti kod učenika. Kreativnost jest mentalni proces koji uključuje stvaranje novih ideja, pojmova, rješenja problema ili novih poveznica između već postojećih ideja ili pojmova. Film je rađen u programu Adobe Premiere Pro, a objavljen na službenom You Tube kanalu od strane naših učenika. Kanal nosi naziv projekta „Mathematica regina scientarum et“ i odabrali smo ga zbog jednostavnosti objave filma. Link je podijeljen i na službenom blogu projekta pod nazivom akronima projekta Mrose. Elementi koji su provedeni i usvojeni su: orijentacija na terenu oko škole, procjena duljine dužina škole, vježbe mjerenja objekta, izračun izmjerenog objekta, omjeri, crtanje skice i tlocrta, usporedba zgrade škole sa susjednim zgradama u okolini oko škole, korelacija matematike sa tehničkom kulturom, geografijom te multimedijom i IT tehnologijom, korištenje multimedijske opreme, fotoaparata, kamere, interneta, You Tube kanala, bloga, programa Adobe Premiere Pro.

Učenici su u drugoj aktivnosti projekta, pod nazivom „Matematika i što još, tokom studenog 2017., proveli anketu pod nazivom „Jeli li ovisan o računalu?“Anketu su uredili i prilagodili učenici 8.razreda , članovi Preventivne grupe „Millennium“ čiji je voditelj učiteljica Brankica Safin, dipl.ing. biologije. Anketa se sastoji od 21 pitanja (3 grupe pitanja) i odnosi se na navike i načine korištenja računala/interneta učenika naše škole. Anketiranje je obavljeno povodom obilježavanja Mjeseca borbe protiv ovisnosti (15. 11. – 15. 12. 2017.g.) .Anketu i njezinu kompletnu matematičko-statističku analizu su proveli učenici 6. razreda s učiteljicama matematike, a u korelaciji s predmetom biologija, 8. razred. Proveli su je nad ukupno 3 šesta, 3 sedma i 4 osma razreda. Na temelju rezultata izrađeni su dijagrami u Excel tablicama.Cilj ankete jest stjecanje uvida u prevladavajuće navike i ponašanja učenika tijekom korištenja računala/interneta. Rizici upotrebe računala su: utjecaj interneta na psihofizički razvoj djece, povezanost zlouporabe interneta s povećanom stopom vršnjačkog nasilja u školi, izloženost djece „bullyng“ e-mail porukama, neposredna komunikacija djece s osobom koja traži neprimjerene odnose, izloženost djece seksualnim sadržajima, prekomjerna izoliranost djece zbog dugotrajnog korištenja računala/interneta i dr.Uložen je velik trud u prikupljanje podataka, analiziranje podataka i prikazivanje podataka pomoću dijagrama. Kao uvod u rezultate ankete, učenici su snimili film na engleskom jeziku da vrlo efikasnim porukama koje su motivacija za „samo reci ne“ ovisnostima.

Učenici su u trećoj aktivnosti projekta, pod nazivom „Matematika i što još“, **povezali matematičko znanje sa nadoilazećim blagdanima Božića. Zadatak je bio osmisliti kreativan crtež u Božićnom duhu, ali s naglaskom da moraju strogo koristiti geometrijski lik trokuta. Vezu između likovne kulture i matematike pokazali su tako da su za svoje crteže sastavljene od trokuta, morali izračunati površine cijelog crteža. Božićna jelka, poklone ispod jelke, trokutastog Djeda Božičnjaka i slično, učenici su vrlo kreativno prikazali pomoću trokuta. Ispod Božičnog drvca našao se pokoji poklon u obliku kvadrata ili pravokutnika, ali i ti likovi su bili „sastavljeni“ isključivo od trokuta. Glavna formula koju su učenici dobro svladali na ovakvoj aktivnosti jest formula za površinu trokuta. Kada se izračunaju površine svih trokuta, konačan zbroj površina daje cjelokupnu površinu Božićnog crteža. Aktivnost je osmišljena od strane učiteljica matematike te je dijelom provedena u sklopu redovne nastave, a završena u sklopu izvannastavne aktivnosti.**

Tokom siječnja 2018., održana je radionica "Fizika oko nas". Radionica je bila namijenjena učenicima šestih razreda. Učenici su kroz unaprijed osmišljene pokuse upoznavali fizikalne pojave i procese s kojima se susreću u svakodnevnom životu. Radionica je kreirana i kako bi zainteresirala djecu za fiziku prije nego ju dobiju kao predmet u školi, te da im se pokaže kroz kreativno učenje, eksperimentiranje i dobru znanstvenu zabavu i zabavnu stranu fizike. Neki od pokusa koje su djeca radila bili su:   
a) proučavanje odbijanja svjetlosti: učenici su pomoću ravnoga zrcala i izvora svjetlosti proučavali upadni i kut odbijanja svjetlosti. Uočili su da upadni kut odgovara kutu odbijanja svjetlosti, te na taj način potvrdili i nastajanje slike kod ravnog zrcala.

b) ravnoteža tijela: učenici su proučavali ravnotežu i stabilnost tijela i kako ona ovisi o položaju težišta u tijelu. Na primjeru vlastitog tijela, ali i pomoću jednostavnih primjera primjetili su da težište ne mora biti uvijek unutar tijela, te da ravnoteža velike uvisi i o veličini oslonca.

c) pokusi s magnetima: pomoću školskih magneta učenici su demonstrirali privlačnu i odbojnu magnetsku silu, te magnetsko polje načinili vidljivim pomoću željezne piljevine koja nam je omogućila da uočimo oblik i smjer magnetskih silnica.

d) gibanje tijela niz kosinu: učenici su pomoću elektromagnetskog tipkala snimali gibanje tijela niz kosinu. Promatrali su kako razmak točkica koje ostavlja uređaj ovisi o visini s koje su spuštali autić. Uočili su da povećanjem visine s koje kreće autić raste i brzina tijela, a samim time i razmak između točkica postaje veći.

e) kako nastaje duga: učenici su pomoću male prizme i izvora svjetlosti načinili dugu. Prije pokusa učenicima su ponuđeni izvori svjetlosti primarnih boja, te su oni pomoću njih pokušali dobiti što više sekundarnih boja. Uočili su da će jasniji oblik duge dobiti koristimo li jači izvor svjetlost (mobitel), te ako kao sredstvo u kojemu će se lomiti svjetlost izaberemo CD.

f) sustav kolotura: učenici su pomoću sustava kolotura demonstrirali kako manjom silom savladati veću silu. Pokuse je osmislila nastavnica fizike Martina Bukvić, dokumentirala fotogrupa predvođena s nastavnicom Anitom Jukić.

Tijekom veljače 2018., održana je radionica iz fizike i kemije na temu aktivnosti projekta ”Koliko je fizike u kemiji?”. Radionica je bila namijenjena učenicima 6 ih razreda. Učenici su pomoću pribora koji se koriste  i u kemiji i u fizici izvodili sljedeće pokuse:

a) određivanje obujma nepravilnog tijela: učenicima je ponuđeno nekoliko tijela nepravilnog oblika (kamen, uteg i komad plastelina). Učenici su određivali obujam zadanih tijela koristeći se principom Arhimedovog zakona. Kao mjerni instrument ponuđena im je menzura s vodom. Učenici su samostalno, metodom pretpostavki; došli do zaključka kako izmjeriti obujam nepravilnog tijela uranjanjem u vodu. Kasnije su mijenjanjem oblika plastelinu, provjerili utječe li promjena oblika tijela na promjenu obujma.

b) toranj gustoće: učenici su od kuće donijeli nekoliko tekućina različitih boja. Cilj ovoga pokusa je bio da pokušaju uliti što više različitih tekućina u menzuru bez da se one pomiješaju. Koristili smo: vodu, ulje, sredstvo za pranje suđa, antifriz i šampon. Ulijevajući razne tekućine u menzuru one ostaju u slojevima zbog različitosti svojih gustoća.

c) provodljivost krutih tvari i tekućina: učenici su zatvarali strujni krug s predmetima iz svojih pernica. Zaključili su da metali dobro provode struju. Zatim su ispitivali provodljivost različitih tekućina. Primijetili su da voda bolje provodi struju ako se posoli, također su uočili se na jedan od vodiča skupljaju mjehurići. Kada su ispitivali provodljivost vodene otopine modre galice na jedan uronjeni vodič stavili su novčić. Novčić je postao bakren razlaganjem kemijskog spoja vodene otopine modre galice pomoću struje na elemente. Pokuse osmislile nastavnica fizike Martina Bukvić  i nastavnica kemija Ivana Kotarski Milek.

Tijekom ožujka 2018., aktivnost projekta pod nazivom „Pozdrav, Zemlja je!“, odrađena je na neuobičajn način izvan okvira naše škole. Posjetili smo prirodoslovni muzej u Zagrebu s ciljem sudjelovanja u radionici pod nazivom: „CSI HPM – Zločin u kokošinjcu“. Radionica uključuje detaljno istraživanje strukture i smještaja DNA u stanici, ulogu koju ima u nasljeđivanju, osnovne metode analize (DNA laboratorij) a zatim i primjenu iste u forenzici (DNA detektiv). U radionicama smo sudjelovali u nazočnosti HRT-a i postali dio njihove popularne emisije Juhuhu. Ožujak je nadopunjen dodatnom aktivnošću gdje je ostvarena suradnja s drugom osnovnom školom u okviru programa GLOBE. Također, dodatna aktivnost tijekom ožujka potaknula je učenike da u trenutcima neizvjesne budućnosti (klimatske promjene, sve veći natalitet, nestašica hrane, pitke vode i energije za svie od 1/3 ljudske populacije) obilježimo Svjetski dan šuma i Svjetski dan voda.

Tijekom travnja 2018., u duhu Biologije, aktivnost i dalje nosi naziv „Zemlje“ i aktivnost je odrađena uz pomoć minijaturnog računala MicroBit. Aktivnost „Želim stablo” gdje su učenici pratili klijanje sjemenki suncokreta. Dobili su sjemenke suncokreta te microbit sa dodatkom za zaljevanje (pumpu) i žice sa čavlima. Prvo što su uradili bilo je spajanje komponetni koje kada su priključili počeli su programirati. Naime, micro:bit je novo džepno računalo koje omogućava svakome kodiranje, uređivanje i korištenje raznih dijelova hardvera preko softvera.

Tijekom svibnja 2018., aktivnost projekta prenijeli smo centar Slatine na tradicionalni Sajam cvijeća u kojem aktivno sudjeluju i članovi naše učeničke zadruge. Središnja tema ovogodišnjeg sajma bila je tratinčica. Prekrasne glavičaste cvati ove biljke postale su inspiracija za izradbu aplikacija i ukrasa od raznih materijala. Posjetitelji sajma su ih mogli vidjeti u obliku različitih proizvoda izloženih na štandu zadruge. Priču o ovoj malenoj, ali vrlo otpornoj biljci zaokružili smo istraživanjem travnjaka naše škole. Zahvaljujući svojstvu učinkovite prilagodbe različitim životnim uvjetima, tratinčica je našla svoje mjesto gotovo svugdje oko nas. Zbog svoje ljepote čovjek je proizveo i dekorativne forme koje se proizvode širom svijeta. Medonosna je i ljekovita vrsta, u našem narodu poznata u liječenju bolesti dišnih organa. Učenici su dobili nekoliko zadataka na temelju čega je proveden terenski rad. Prvi zadatak bio je izmjeriti parametre životnih uvjeta na osunčanom i sjenovitom području travnjaka , a drugi uočiti povezanost uvjeta staništa s prilagodbama biljne vrste. Podijeljeni u dvije grupe uočili su dva područja travnjaka - jedno koje je pod intenzivnim djelovanjem Sunčeve svjetlosti i topline i drugo, u cjelodnevnoj sjeni. Pomoću ravnala izmjerili smo površinu od 1 m2 a zatim ga obilježili štapovima i konopcem. Nakon izvršenog brojanja utvrđeno je: na osunčanom području travnjaka ukupan broj jedinki tratinčice je 57 a broj glavičastih cvati na svim jedinkama zajedno iznosi 143, na sjenovitom području travnjaka ukupan broj jedinki tratinčice je 9 a broj glavičastih cvati na svim jedinkama zajedno iznosi 14.

Tijekom lipnja 2018., u duhu Biologije, aktivnost i dalje nosi naziv „Zemlje“. Zajedno s učiteljicom Biologije, opet je odrađena terenska nastava u svrhu prebrojavanja lastavica i piljaka na području Slatine. Inspirirani činjenicom da svake godine oko 5 milijardi ptica - 187 vrsta - kreće se iz Europe u Aziju i Afriku, a oko 5 milijardi ptica - 200 vrsta - kreće se od sjevera do južne Amerike. Nakon što provode svoje zime tamo, ptice se u proljeće vraćaju sjeveru na gnijezdo gdje počinju novi ciklus gniježđenja. Do sada je zabilježeno oko 370 vrsta ptica u Hrvatskoj od kojih je 240 gnijezdo ptica. Od oko 320 vrsta ptica zabilježenih u Hrvatskoj oko polovice njih su ptice selice. Migracija je jedna od najvažnijih obilježja ptica i čimbenik njihove raznolikosti širom svijeta. Migracija ptica predstavlja izazov za zaštitu prirode, jer se ptice redovito kreću po velikim područjima, tako da uvjeti na svom putu mogu utjecati na pad broja gnijezda. U Hrvatskoj migracija ptica sustavno se bilježi više od stotinu godina. Hrvatska je 1910. godine organizirala "zvonjavu" (označavanje ptica) i time je postala peta zemlja u Europi s centralnom stanicom zvona. Cilj zvonjenja ptica je slijediti njihov put koji omogućuje procjenu i zaštitu njihovih preseljenja i slijetanja (izvor: Zavod za ornitologiju Hrvatske akademije znanosti i umjetnosti). Jedan od načina podizanja svijesti jest nastavak promatranja ptica i gnijezda i brojanje njih. Odlučili smo računati gnijezda lastavica i piljaka, jer je njihova gnijezda najlakše uočiti u gradskim područjima od svih ptica selica.

Sve navedene aktivnosti dokumentirane su i popraćene fotografijama, a to je vidljivo na web stranici naše škole pod gumbom Erasmus+ na sljedećem linku: [MROSE](http://os-jkozarca-slatina.skole.hr/erasmusplus/mathematica_regina_omnium_scientiarum_et_learning_path_to_success_2017_2020?st3_action=upload_doc).

Intenzivno se pripremamo za nove aktivnosti i veselimo njihovom provođenju s našim učenicima.

* **Please describe further in details the project activities supported by the grant for Project Management and Implementation that have been carried out until now.**

**Molimo detaljnije opišite aktivnosti projekta koje podržavaju dodjela bespovratnih sredstava za upravljanje projektima i provedbu koja su do sada provedena.**

Najveći iznos bespovratnih sredstava koji se dodjeljuje našem projektu jest 35.190,00 EUR. Nacionalna agencija je isplatila našoj školi predujam od 14.076,00 EUR, koji predstavlja 40% najvećeg iznosa bespovratnih sredstava (isplata je izvršena 21.09.2017 i u kunama iznosi 105.189, 95 kn). Do sada je ukupno potrošeno 6 891.17 EUR (51.683,76 kn).

Transparentnost projekta ostvarena je na način da hodnici škole sadrže vizualne podražaje koji se nalaze na za to predviđenim panoima koji su kupljeni pomoću sredstava iz fonda za upravljanje i provedbu projekta. Vizualni podražaji napravljeni su u obliku velikih plakata na kojima je istaknut logo Erasmus+, logo projekta za Hrvatsku, sve aktivnosti koje će se provoditi tokom projekta, ukratko o svakoj zemlji partneru i općenito o projektu (grafički studio za tisak, izradu i dizajn svih vrsta grafičkih proizvoda). Također, za potrebe susreta u Hrvatskoj izrađeni su certifikati sudjelovanja za partnere učitelje i učenike, zahvalnice sudjelovanja za roditelje domaćine i učenike domaćine, zahvalnice sudjelovanja na Konferenciji o metodologiji poučavanja i e-learningu, zahvalnice za sudjelovanje u projektu za sve sudionike, liste prisustvovanja partnera učitelja i učenika, evaluacijske liste te akreditacije (upravljanje i provedba projekta). Susret u Hrvatskoj je zahtijevao ogromnu suradnju s brojnim institucijama od kojih su neke naplaćivale svoje usluge: nastava održana u Parku prirode Papuk (ulaznice) kao i edukativna predavanja predavača Parka te njihova podrška na terenu, stručno vodstvo Zavičajnog muzeja Slatina i obilazak muzeja (ulaznice), crkve i slatinskog podruma, edukativan posjet Tehničkom muzeju Nikole Tesle u Zagrebu (ulaznice i radionice u organizaciji agencije te prijevoz), Hrvatske šume i posjet Arboretumu Lisičine (ulaznice) (učenje, podučavanje, obučavanje).

Kako su održane dvije mobilnosti, u Poljsku i Rumunjsku, 575 EUR dodijeljeno je svakoj od tri učiteljice od čega su kupljene avionske karte, a ostatak potrošen na boravak u navedenim zemljama (transnacionalni projektni susreti).

Kupili smo službeno prijenosno računalo (laptop) projekta kako bismo što kvalitetnije izvršili zadane zadatke od strane koordinatora. Na prvom susretu u Poljskoj dobili smo zadatak da istaknemo sve bitno o projektu na stranici škole, da napravimo službeni blog projekta, da postanemo dio zajedničkih grupa na Facebooku (jedna je privatna, a jedna javna), da osmislimo što zanimljivije načine dokumentiranja aktivnosti (odlučili smo se za film). Kako smo se odlučili za izradu kratkometražnih filmova u pojedinim aktivnostima, osnovali smo i službeni You Tube kanal projekta. Razvojem daljnjih ideja za provođenje aktivnosti projekta, učenici su programirali pomoću MicroBit računala i kupovina laptop-a za sve navedene aktivnosti je bila prijeko potrebna.

Često tokom provođenja aktivnosti kupujemo bijeli papir A4, papir u boji, hamer papire i ostali uredski i školski materijali. Odrađeno je nekoliko radionica izrade straničnika, magneta i razglednica grada Slatine (s nacionalnim simbolima Hrvatske) koji su poklanjani domaćinima mobilnosti. Straničnici su bili u obliku kravate, a izrađivali su ih učenici s učiteljima koji su u projektnom timu. Također je odrađeno nekoliko radionica izrade raznih plakata na temu Festivala biologije i matematike za što je bilo potrebno kupiti sitni školski materijal.

Iako sredstva iz ovog fonda nisu namijenjena kupnji poklona za voditelje projekta - domaćine mobilnosti i njihove ravnatelje - ipak je dio sredstava izdvojen za tu svrhu (kupljeni su simbolični pokloni s tematikom Hrvatske te slavonski mesni proizvodi). Prilikom dolaska partnera u Hrvatsku također je dio novca potrošen na poklone dobrodošlice.

Uskoro nam slijedi veliki trošak jer nas očekuje mobilnost u Portugal s 4 učenika (svibanj 2019.), pa će biti potrebno kupiti 8 avionskih karata jer 4 učenika idu u pratnji 4 učitelja, kao i dnevnice za učenike i učitelje (od 575 EUR). A tokom provođenja aktivnosti za narednih nekoliko mjeseci kupit ćemo školski materijal poput geografske karte jer je u ovoj školskoj godini na redu i taj predmet.

* **How is the monitoring of the project being carried out so far and by whom?**

**Kako se dosad provodi nadzor nad projektom i tko?**

Nadzor nad provođenjem projekta je vršila voditeljica projekta, učiteljica matematike, Anita Jukić. U skladu s tim, redovito su održavani sastanci tima na kojima se raspravljalo o provedenim aktivnostima, kao i o aktivnostima koje nam predstoje. Anita Jukić je upravljala i procesom trošenja sredstava time što je odobravala ili odbijala prijedloge članova tima za kupnjom određenih materijala

potrebnih za provedbu projekta u dogovoru s ravnateljicom te uz stručne savjete naše školske računovođe.

* **How did the project partners contribute to the project so far? Has the distribution of tasks been adjusted since the application stage?**

**Kako su projektni partneri do sada doprinijeli projektu? Je li raspodjela zadataka prilagođena od faze prijave?**

Projektni su partneri do sada u potpunosti izvršavali svoje obveze i zadatke u provođenju projekta u što smo se uvjerili prilikom svake mobilnosti. Tijekom boravka u Poljskoj i Rumunjskoj, naši su nam domaćini demonstrirali na koji način su provodili aktivnosti u svojim školama od početka provedbe projekta. Prilikom tih demonstracija smo se uvjerili da su učitelji i učenici doista izvršavali sve aktivnosti koje nalaže projekt, čak i više od toga. Koordinatorica projekta je vrlo pristupačna i suradljiva osoba spremna pomoći u svakom trenutku. Komuniciramo vrlo često e-mailom i putem Facebook-a te u svakom trenutku od naše koordinatorice dobijemo sve potrebne odgovore ukoliko nešto ne bude jasno. Izgradili smo prijateljski odnos sa svim partnerima, naročito s koordinatorima i komunikacija s njima je na najvišem nivou. Raspodjela zadataka od faze prijave teče po planu. Veliku odgovornost pokazali su svi partneri kada su zajedno sa svojim učenicima došli u našu zemlju. Komunicirali su s našim učiteljima i s roditeljima učenika domaćina bez ikakvih problema. Štoviše, uspostavljena su dugoročna prijateljstva kroz koja svi učimo i usavršavamo svoje znanje na raznim područjima.

* **If your project involves other organisations, not formally participating in the project, please briefly describe their involvement.**

**Ako vaš projekt uključuje druge organizacije, a ne formalno sudjeluju u projektu, kratko opišite njihovu uključenost.**

U provođenju projekta trenutno ne sudjeluju organizacije koje nisu navedene u prijavnom obrascu, no prilikom susreta u Slatini, surađivali smo s ostalim odgojno – obrazovnim ustanovama i organizacijama koje su nam pružile pomoć prilikom ugošćavanja partnera. Kako je tema našeg susreta bio „Festival biologije“, surađivali smo sa institucijama i pojedincima čiji je djelokrug rada biološka znanost u najširem smislu riječi (botanika, zoologija, zaštita prirode, apikultura). Zaposlenici Parka prirode Papuk kao i izletišta Jankovac, pružili su veliku potporu na način da su održali predavanje partnerima o Parku prirode u našoj školi te osigurali održavanje nastave iz matematike, geografije i biologije na izletištu Jankovac kao i posjet geološkom spomeniku Rupnica. Zaposlenici Šumarije Voćin pružili su podršku prilikom obilaska arboretuma Lisičine i lovačkog doma Đedovica. Udruga pčelara Voćin partnerima je omogućila uvid u njihov rad s pčelama te degustaciju proizvoda kao i moguću kupovinu. U duhu glavne teme, surađivali smo s dva stručna suradnika biologa iz Hrvatske agencije za okoliš i prirodu te studentom bilologije PMF-a u Zagrebu. Surađivali smo sa Tehničkim muzejom Nikole Tesle u Zagrebu gdje je partnerima omogućeno sudjelovanje u radionicama muzeja kao i sa Muzejom Iluzija. Suradnja je ostvarena i sa informativno edukativnim centrom i hostelom **‘Dravska priča’** koji se nalazi u neposrednoj blizini rijeke Drave, u općini **Čađavica** u Virovitičko-podravskoj županiji. Tokom Konferencije o e-learningu i metodologiji poučavanja (iz biologije, kemije, fizike, matematike, informatike i engleskog jezika), surađivali smo sa gradonačelnikom Slatine, sa dekanom i profesorom Visoke škole za manadžment u turizmu i informatici iz Virovitice. Značajna suradnja ostvarena je sa poznatom slatinskom slastičarkom, svjetski nagrađivanom, koja je prezentirala svoje proizvode partnerima i iste poklonila te sa proizvođačem tambura koji je partnerima pružio mogućnost uvida u svoju radionicu. Zavičajni muzej Slatina pružio je ogromnu potporu te omogućio obilazak muzeja, slatinske crkve i proizvodnju slatinskog pjenušca. Tokom provođenja jedne od aktivnosti, ostvarili smo suradnju u osnovnom školom Eugena Kumičića u Slatini te Glazbenom školom Slatina tokom održavanja priredbe za partnere na susretu u Hrvatskoj. Najzvučnija suradnja ostvarena je sa Hrvatskim prirodoslovnim muzejom u Zagrebu tokom provođenja jedne od aktivnosti projekta, gdje smo postali dio emisije Hrvatske Radio Televizije, Juhuhu. Naime, to je emisija u kojoj veliku ulogu igra Luka Bulić, hrvatski komičar, voditelj, imitator i glazbenik koji s djecom kroz igru i zabavu otkriva koliko je čudesan, zanimljiv i zabavan svijet oko nas. Naposljetku, najveću podršku projektu daju učitelji naše škole koji svi zajedno žive ovaj projekt i oni su zapravo najvažnija institucija koja se trudi da projekt bude u potpunosti uspješan.

* **If relevant, please describe any difficulties you have encountered until now in managing the implementation of the project and how you and your partners handle them.**

**Ako je relevantno, opišite sve poteškoće s kojima ste se dosad suočili u upravljanju provedbom projekta i na način na koji vi i vaši partneri rukovati njima.**

Do sada se nismo suočili s nikakvim nerješivim poteškoćama u upravljanju projektom.

Budući da je budžet namijenjen mobilnostima skroman, do sada nam budžet za putovanja od 575 eura po osobi nije bio dovoljan pa su članovi tima bili primorani trošiti i svoje novce.

* **Please briefly describe each of the project's transnational project meetings, including its purpose, main agenda items, the outcome and the participants involved. In case there is a difference between what was planned and what was implemented, please explain why.**

**Molimo kratko opišite svaki od transnacionalnih projektnih sastanaka projekta, uključujući njezinu svrhu, glavne točke dnevnog reda, ishod i uključene sudionike. U slučaju da postoji razlika između planiranog i provedenog, objasnite zašto.**

U proteklih 11 mjeseci provedene su tri mobilnosti i to u Poljsku (9. – 13. 10. 2017.), u Hrvatsku gdje je naša škola bila domaćin (23. – 27. 4. 2018.) te u Rumunjsku (6. – 10. 8. 2018.). Na mobilnosti u Poljsku i Rumunjsku su išle po tri osobe iz tima (voditeljica projekta – učiteljica matematike, učiteljica biologije i učiteljica engleskog jezika). Tijekom boravka u spomenutim zemljama, domaćini su partnerima demonstrirali aktivnosti koje su predviđene projektom te ih tako izvijestili o načinu provođenja projekta u svojim školama.

U Poljskoj smo na brojnim sastancima sudjelovali u izradi detaljnog rasporeda aktivnosti projekta, rasporeda diseminacije rezultata projekta. Nadalje, u izradi plana sudjelovanja i putovanja učenika s učiteljima te kratkim programima obuke za zaposlene. Analizirali smo moguće prijetnje i utvrdili načine sprečavanja istih. Izradili smo suglasnosti za učenike, učitelje i roditelje koji sudjeluju u projektu. Dogovorili smo da će sve aktivnosti i sve mobilnosti biti sadržane u obliku knjige koje će se moći koristiti u svim partnerskim školama. Pripremali smo sastanak u Hrvatskoj gdje su na kratkoročnoj razmjeni sudjelovali učenici (5 iz Poljske, 4 iz Portugala i 4 iz Rumunjske) kao i kratki program obuke za učitelje.

Susret u Hrvatskoj održan je u tjednu od 23. do 27. travnja 2018. godine. Naša škola odabrana je za C1/C2 aktivnosti jer je smještena među šumama, jezerima i poljima grada Slatine koji broji nekoliko tisuća stanovnika. Školska zgrada nalazi se u susjedstvu gradskog parka prepunog starih stabala i mnogih drugih biljnih vrsta, od kojih su neke endemske. Ovi prirodni i geografski uvjeti znače da institucija daje naglasak na razvoj poštovanja prema okolnoj prirodi i podizanju razine ekološke svijesti. Zbog prirodnih vrijednosti našeg kraja postigli smo ciljeve aktivnosti C1/C2 kao i razvili interese i kompetencije prirodnih i ekoloških sudionika. U ovoj mobilnosti sudjelovalo je 5 učenika iz Poljske sa svojih 5 učitelja, 4 učenika iz Rumunjske sa svoja 4 učitelja, 4 učenika iz Portugala sa svoja 4 učitelja, brojni učitelji naše škole i 25 učenika naše škole od kojih je 12 učenika zajedno sa svojim roditeljima pružilo smještaj učenicima partnerima. Učenici domaćini i njihovi roditelji dobrovoljno su se javili kako bi pružili smještaj učenicima partnerima. Učenici koji sudjeluju u projektu su oni koji pokazuju interes za STEM predmete, ali i oni koji imaju problema s matematikom i prirodnim znanostima te engleskim jezikom. Podučavanje i osposobljavanje učenika bilo je usmjereno na upoznavanje naše kulture, na razmjenu iskustava i dijeljenje rezultata, na sudjelovanje na raznim radionicama, upoznavanje predstavnika raznih profesija. Glavna tema ovog susreta nosila je zvučni naziv, „Festival biologije“ gdje je cijela škola bila uređena sukladno s temom, a u provedbi su nam uvelike doprinijeli roditelji učenika i predstavnici lokalnog okruženja. Svi dani susreta medijski su popraćeni, posebice sredina susreta kada je u našoj školi održana Konferencija na temu e-learninga, u svrhu osposobljavanja u području metoda pripreme obrazovnih resursa za potrebe e-učenja. Učenici partneri te naši učenici zajedno sa svojim učiteljima predstavili su na engleskom jeziku sve do sada napravljene aktivnosti. Svi su bili aktivni sudionici nastave. Integracijska lekcija održana tokom školskog sata bila je kombinacija matematike i biologije gdje se koristila suvremena oprema poput pametne ploče i aplikacije Plycers kako bi se povezale biljke i životinje s matematičkim zadatcima. Nadalje, integracija satova matematike, geografije i biologije održana je u Parku prirode Papuk na izletištu Jankovac. Ekološka mjerenja životnih uvjeta u kontinentalnoj listopadnoj šumi prema GLOBE protokolu, orijentacija uz pomoć kompasa, topografskih karata, mahovine, Sunca, mjerenje opsega i visine stabala debla u tri različita mjerenja bile su teme nastavnih sati u Parku prirode Papuk. Od uvertire u Papuk do same posjete Parku prirode, veliku podršku dobili smo od zaposlenika Parka prirode, čuvara Parka prirode te njihovih rendžera. Održana je i nastava u kombinaciji fizike i kemije gdje su pokazana fizikalna i kemijska svojstva vode. Kako bi se partneri približili našoj kulturi pružili smo im priliku za detaljan uvid u Zavičajni muzej Slatine kao i crkvu Sv. Josipa. Zadatak projekta bio je predstaviti razne zanate našeg kraja gdje je partnerima pružena mogućnost pregleda rada izrađivača tambura, proizvođača meda, slastičarke… Festival biologije upotpunjen je posjetom geološkog spomenika prirode „Rupnica“ te arboretuma „Lisičine“. Biolozi iz Zagreba došli su u našu školu predstaviti partnerima biološke radionice na kojima je pružena mogućnost aktivnog sudjelovanja. Mediji su pratili dva bitna događaja tog tjedna; priredbu u središnjem slatinskom Kinu u organizaciji naših učitelja, a koja je upotpunjena nastupom slatinskog tamburaškog orkestra te Konferenciju e – learninga u kojoj su aktivno sudjelovali učitelji naše škole i ravnateljica, gradonačelnik Slatine, dekan visokog učilišta u Virovitici te partneri. Partneri učitelji i učenici bili su aktivni sudionici na znanstveno-istraživačkim radionicama Tehničkog muzeja Nikole Tesle u Zagrebu te u informativno – edukativnom centru „Dravske priče“ u Noskovačkoj Dubravi.

U Rumunjskoj smo održali sastanke na kojima smo detaljno analizirali proračun (budžet). Analizirali smo do sada postignutu razinu rezultata i diseminaciju istih. Svaki partner je imao priliku izvijestiti sudionike o provedbi proteklih aktivnosti i financijskog izvješća. Analizirali smo stupanj uključenosti pojedinih sudionika projekta i razmijenili iskustva o motivacijskim metodama. Pripremali smo se za sastanak u Portugalu koji je dogovoren za svibanj 2019. godine (13. – 17. 05. 2019.) na kojem će u kratkoročnoj razmjeni sudjelovati učenici i učitelji uz program obuke.

Mobilnosti su bile izuzetno korisne jer smo na taj način mogli usporediti škole te naučiti nešto novo što smo kasnije primjenjivali i u praksi. Zaključci i zapažanja će se koristiti u daljnjem radu. Prije svake mobilnosti održane su radionice straničnika s hrvatskim simbolima. Straničnike su radili učenici te su ih članovi tima poklanjali svojim domaćinima i njihovim učenicima prilikom svake mobilnosti.

* **What has been the project's impact so far on the participants, participating organisations, target groups and other relevant stakeholders?**

**Koji je utjecaj projekta do sada bio na sudionicima, organizacijama koje sudjeluju, ciljnim skupinama i drugim relevantnim sudionicima?**

Projekt ima jako pozitivan učinak na sve sudionike, kako učitelje tako i učenike te njihove roditelje. Prilikom planiranja provođenja projekta, učitelji su imali priliku razviti svoju kreativnost što se pokazalo iznimno korisnim za njihov daljnji rad. Učitelji tokom provođenja projekta moraju raditi timski, puno komunicirati i provoditi aktivnosti zajedno tokom školskog sata, što pridonosi boljem funkcioniranju čitavog tima i nekoj novoj dimenziji nastave. Učitelji provode puno vremena zajedno kako bi osmislili što kvalitetnije aktivnosti i na taj način razvijaju dobar međuljudski odnos, kako međusobno tako i sa učenicima. Učitelji uspješno spajanju matematiku s ostalim predmetima i u radu koriste nesvakidašnje ideje. Proteklih 11 mjeseci uvelike je obilježeno fotografskim uradcima i snimanjem kratkometražnih filmova. Učenici na taj način uvelike razvijaju svoje sposobnosti slikanja i snimanja, što ne bi bio slučaj u redovnoj nastavi. Ciljano smo odabrali grupu od 25 učenika koji će sve tri godine biti u projektu, a kako bismo to ostvarili, morali smo odabrati učenike šestih razreda. Zanimljivo je što su učenici već u 6.-tom razredu imali priliku upoznati osnove kemije, fizike i biologije, predmete koje dobivaju tek u 7. razredu. Utjecaj tih aktivnosti na učenike ostavlja pozitivan dojam i manji stres prilikom susreta s navedenim predmetima u 7. razredu. Matematika ovaj put razvija kreativnost kod učenika i učitelja na neki drugačiji, bolji način. Na taj način matematika uistinu postaje kraljica znanosti, nikako sluškinja.

Najveći uspjeh u skretanju pozornosti medijima ostvarili smo tokom mjeseca ožujka kada je provedena aktivnost projekta u Hrvatskom prirodoslovnom muzeju u Zagrebu. Aktivnost pod nazivom „CSI HPM – Zločin u kokošinjcu“, pružila je učenicima priliku da detaljno sudjeluju u istraživanju strukture i smještaja DNA u stanici, otkrivaju koju ulogu DNA ima u nasljeđivanju, osnovne metode analize i primjenu iste u forenzici. Ta mogućnost je daleko iznad klasične nastave u učionici i jako smo zahvalni dr. sc. Martina Podnar Lešić na pruženoj prilici i iskazanoj volji da bude dio našeg projekta. Da aktivnost bude još bolja, našli smo se u centru snimanja emisije Hrvatske Radio Televizije Juhuhu, te na taj način medijski obogatili naš projekt.

Ako ćemo promatrati redovnu nastavu, ona je ovim projektom potpuno obogaćena. Sve ono što se možda ne stigne s učenicima odraditi na način na koji bi učitelji htjeli, tokom aktivnosti po planu i programu projekta, ovdje imaju tu mogućnost. Učenici izlaze iz učionica i postaju mali istraživači, biolozi, fizičari, kemičari i matematici daju zanimljiviju notu od uobičajene. Školska zadruga pomaže učenicima da održe vlastiti sajam tratinčica, učiteljica biologije vodi učenike u prebrojavanje lastavica i piljaka u Slatini i na taj način budi u njima male istraživače. Ne mičemo se previše od glavne teme za Hrvatsku, biologije, te zbog toga podižemo biologiju na novu razinu i ostvarujemo zavidnu korelaciju s drugim predmetima. Naime, biljke više nije potrebno ručno polijevati vodom, već naši učenici pomoću sićušnog stroja za kodiranje MicroBit-a, osmisle program koji je zadužen za kapanje vode u biljku tokom izvjesnog vremena. Takva aktivnost ima jako pozitivan utjecaj na učenike i definitvno budi želju da njeguju granu budućnosti, a to je informatika i programiranje.

Dobru suradnju ostvarujemo sa još jednom osnovnom školom, Eugena Kumičića iz Slatine, u okviru GLOBE programa. Također, ostvarujemo suradnju i sa Glazbenom školom Slatina.

Veliku ulogu u našem projektu imaju roditelji učenika koji su bili domaćini učenicima partnerima. Taj događaj ima jako pozitivan utjecaj na odnos roditelja i škole općenito. Ostvarena je jako dobra suradnja, susretljivost, velikodušnost, zalaganje te veliko srce roditelja i njihove djece.

Veliku podršku imamo i od lokalne zajednice te medija koji prihvaćaju sve naše ideje i pokazuju veliku suradljivost. Sve organizacije koje su do sada sudjelovale u projektu su nas maksimalno podržale. Pojedinci koji su bili dio susreta u Hrvatskoj izrazili su oduševljenje i zahvalnost te ponudili suradnju kad god bude bila potrebna. Uistinu smo odabrali ljude koji su svojim radom i suradnjom pružili primjer dobrog međuljudskog odnosa te međusobne potpore.

Veliki napredak je vidljiv na području usavršavanja engleskog jezika, kako kod učenika tako i kod učitelja. Učenici su bez problema komunicirali s učenicima partnerima prilikom susreta u Hrvatskoj. Učitelji su pokazali zavidno poznavanje engleskog jezika posebice na Konfercenciji e- learning-a gdje su imali samostalna izlaganja pred publikom i medijima na engleskom jeziku. Putem izvješća s mobilnosti, učenici i učitelji su imali priliku upoznati kulturu drugih zemalja što je pridonijelo razvoju tolerancije u školi. Nadamo se da će i na mobilnostima koje su pred nama, a u kojima sudjeluju i učenici, biti vidljiv isti napredak. Odlaskom na putovanja, učitelji su imali priliku upoznati i usporediti školstvo u zemljama partnerima te razmijeniti iskustva što se pokazalo korisnim u njihovoj praksi. Utjecaj svih mobilnosti ostavlja pozitivno - edukativan dojam kako na nas, tako i na naše partnere.

* **In case already applicable, to whom did you disseminate the project results inside and outside your partnership so far? Please define in particular your targeted audience(s) at local/regional/national/EU level/international and explain your choices.**

**U slučaju da je već primjenjivo, kome ste do sada distribuirali rezultate projekta unutar i izvan partnerstva? Odredite osobito svoju ciljnu publiku na lokalnoj / regionalnoj / nacionalnoj / EU razini / međunarodnoj razini i objasnite svoje izbore.**

Za sada se rezultati projekta prikazuju članovima Vijeća učitelja, učenika i roditelja te

putem lokalnih medija - lokalnoj zajednici. Svaki mjesec se održava aktivnost u kojoj sudjeluju učitelji i učenici. Učitelji i učenici sudjeluju u izradi intelektualnih rezultata i dokumentiramo ih na način da nakon svake provedene mjesečne aktivnosti izradimo Power Point prezentaciju koju podijelimo na stranici škole, na Facebook stranici u kojoj su svi partneri i na sličnoj stranici koja je javna, na blogu projekta, a ukoliko je aktivnost popraćena snimanjem filma od strane učenika i na You Tube channelu. Svaka prezentacija dostupna je javnosti na linku sa stranice škole: <http://os-jkozarca-slatina.skole.hr/erasmusplus/mathematica_regina_omnium_scientiarum_et_learning_path_to_success_2017_2020?st3_action=upload_doc>

Diseminacijske aktivnosti do sada provede su izrada gumba Erasmus+ na stranici škole na kojoj se svaki mjesec objavljuje prezentacija o aktivnosti odrađenoj u tom mjesecu. Osim toga, izrađen je:

Blog - <https://blog.dnevnik.hr/mrose?page=blog&subdomain=mrose>

te YouTube Channel -<https://www.youtube.com/channel/UCPIb7ee1pWS8UsC9sLh6dWw?view_as=subscriber>

Nadalje, izrađene su dvije Facebook grupe, jedna javna i jedna za timove i učenike svih zemalja. U te dvije grupe se odvija redovna komunikacija i dogovori, kao i izvještavanje o provedenim aktivnostima.

* <https://www.facebook.com/groups/693516484188206/?fb_dtsg_ag=AdzYkBup_RnjXQ5jJ23okLnRVYZBaK5WFQw5ZGorDHKBuQ%3AAdyxGf6m3sHGdXaIiIoLqBY7ThKkqhlB0qEP16KKfP_aHw>
* <https://www.facebook.com/groups/1991854611064979/>

Redovno objavljujemo članke na stranicama škole kako o aktivnostima tako i o transnacionalnim projektnim sastancima. Linkovi su:

* <http://os-jkozarca-slatina.skole.hr/?news_id=1484#mod_news>
* <http://os-jkozarca-slatina.skole.hr/?news_id=1530#mod_news>
* <http://os-jkozarca-slatina.skole.hr/?news_id=1800#mod_news>

Zadnji link sa stranice škole odnosi se na sastanak održan u našoj školi. Susret održan u našoj školi bio je medijski popraćen od strane portala ICV Virovitica, Radio Slatina, Domovina.net (Facebook stranica). Novinari navedenih portala i radio postaja posjetili su nas u našoj školi kada je održan važan medijski događaj (tiskovna konferencija) - Konferencija na temu E-learning-a i metodologije poučavanja (iz biologije, kemije, fizike, matematike, informatike i engleskog jezika), na kojoj su gosti bili gradonačelnik Slatine, dekan Visoke škole za menadžment u turizmu i informatici u Virovitici, kao i naši strani gosti te ravnateljica škole, učitelji škole (broj sudionika Konferencije je 20)

* <http://www.icv.hr/2018/04/u-os-josipa-kozarca-slatina-odrzana-konferencija-matematika-kraljica-znanosti/>
* <http://www.radioslatina.hr/priredba-povodom-erasmus-projekta-matematika-kraljica-znanosti/>

Lokalni mediji su susretljivi i vrlo rado sudjeluju u oglašavanju aktivnosti vezanih za naš projekt pa smo tako redovno dio časopisa, točnije slatinskog mjesečnika „Slatinski petak“. Jako često se poslane vijesti emitiraju na frekvencijama Radia Slatine, tako je naš zadnji transnacionalni susret u Rumunjskoj na Radio postaji emitiran nekoliko puta. Više o tome napisano je na portalu Radia Slatine na sljedećm linku

* <http://www.radioslatina.hr/treca-mobilnost-u-rumunjskoj-u-sklopu-projekta-matematika-kraljica-znanosti/amp/>

Posebno smo ponosni što je naš projekt dio Hrvatske Radio Televizije (HRT) gdje su naši učenici bili dio dječije emisije Juhuhu. Posjetili smo prirodoslovni muzej u Zagrebu s ciljem sudjelovanja u radionici pod nazivom: „CSI HPM – Zločin u kokošinjcu“ gdje je voditeljica radionice bila dr. sc. Martina Podnar Lešić. U radionicama smo sudjelovali u nazočnosti Hrvatske radiotelevizije u dječjoj emisiji „Luka i prijatelji“, što je popraćeno os strane najpoznatijeg portala u Virovitičko-podravskoj županiji kao i na službenim stranicama HRT-ove emisije:

* <http://juhuhu.hrt.hr/gledaj/504/genetika>
* <http://www.icv.hr/2017/11/os-josipa-kozarca-slatina-emisiji-hrt-a-luka-prijatelji-te-csi-hpm-zlocin-kokosinjcu-edukativnoj-radionici-hrvatskom-prirodos/>

Slično rade i naši partneri, jedan od primjera jer obavijest o transnacionalnom susretu koju su u medije poslali partneri iz Portugala:

* <https://scontent-vie.xx.fbcdn.net/v/t1.0-9/23622077_1532213810199883_7657215587791870220_n.jpg?_nc_cat=0&oh=ac9c34bc7d65769f8ef975ddb9451357&oe=5BEF625B>
* <https://ssimoeserasmus.wixsite.com/maths> - web stranica partnera iz Portugala
* <https://madastefanet.wixsite.com/matherasmusplus> - forum partnera iz Rumunjske

Nakon provođenja projekta koordinatori iz Poljske će izraditi knjigu s provedenim aktivnostima u svim zemljama partnerima. Time bismo potaknuli odgojno - obrazovne ustanove da i one postanu dio nekog sličnog projekta. Smatramo da će sve aktivnosti objedinjene u „Knjizi“, biti korisne ne samo nama, već i svim odgojno – obrazovnim ustanovama Hrvatske.